**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/5751-2/2021.

**68/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**A Tiszavasvári Kabay János Általános Iskola átszervezésének véleményezéséről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva az alábbi határozatot hozom:

1. **A Tiszavasvári Kabay János Általános Iskola átszervezésével** kapcsolatban **az alábbi véleményt fogalmazom meg:**

**I.1. Támogatom és egyetértek azzal**, hogy új telephelyet létesítsen általános iskolai nevelés oktatás alapfeladattal; **a 4440 Tiszavasvári, Hétvezér utca 19. szám alatti feladatellátási helyen**.

**I.2. Támogatom és egyetértek azzal, hogy a Tiszavasvári Kabay János Általános Iskola, a 4440 Tiszavasvári, Ifjúság u. 8. szám alatti feladatellátási helyre az általános iskolai nevelés, oktatás alapfeladaton az integrált SNI felvehető maximális létszám 17-ről 50-re változzon.**

1. A döntésről a Nyíregyházi Tankerültei Központ igazgatóját tájékoztatom.

**INDOKOLÁS**

A Nyíregyházi Tankerületi Központ megkereséssel élt az Önkormányzathoz a Tiszavasvári Kabay János Általános Iskola átszervezésének véleményezése tárgyában.

A nemzeti köznevelésről szóló 2011. évi CXC. törvény (továbbiakban: Nkt.) 83.§ (3)-(6) bekezdései szerint a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a **vagyonkezelésében levő ingatlan tulajdonos önkormányzatának véleményét. Az Nkt. 84. (7) bekezdése d) pontja értelmében a tankerületi központ által fenntartott köznevelési intézmények esetében az oktatásért felelős miniszter** legkésőbb az intézkedés tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban. A fenntartói döntés meghozatalához szükséges véleményezési eljárást – az Nkt. által meghatározott érintettek és határidők alapján - a tankerületi központ folytatja le, majd szakmai javaslatával és a véleményezési eljárás dokumentációjával együtt terjeszti fel a döntéshozónak.

**A határozat rendelkező részében foglalt átszervezés az alábbiak miatt vált szükségessé.**

A Tiszavasvári Kabay János Általános Iskola **székhely épületében a tantermek száma és tornaterem nem elegendő a tanórák, a csoportbontásban megtartott tanórák és hittan órák megtartására**, emiatt **új telephely létesítése szükséges** általános iskolai nevelés oktatás alapfeladattal **a 4440 Tiszavasvári, Hétvezér utca 19. szám alatti feladatellátási helyen.**

**A** Tiszavasvári Kabay János Általános Iskola **Vasvári Pál út 97/A. szám alatti telephely kivezetésével a székhely intézménybe kerülő SNI tanulók száma növekedni fog /** a jelenlegi SNI tanulólétszám 28 fő/. Emiatt szükséges a 4440 Tiszavasvári, Ifjúság u. 8. szám alatti **feladatellátási helyre felvehető maximális tanulólétszám** alapfeladatonkénti vagy munkarendenkénti arányánakmódosítása, miszerint az általános iskolai nevelés, oktatás alapfeladaton az **integrált SNI felvehető maximális létszám 17-ről 50-re változik.**

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdet ki 2020. november 4. napjától.

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. március 25.

 **Szőke Zoltán**

 **polgármester**